Centrum Sportsklubb

Centrum Sportsklubb (stiftet 8. juli 1925) var et idrettslag fra Oslo. Opprinnelig het klubben Borgen Sportsklubb og ble grunnlagt av en gruppe ungdommer på Hammersborg i Oslo.Centrum Sportsklubb, s. 2. Første formann var Petter Olsen. 1. august 1925 ble Borgen tatt opp i Arbeidernes Idrettsforbund. Fra begynnelsen hadde klubben fotball på programmet og kort tid etter også ski. Våren 1926 ble friidrett tatt opp som gren, og i 1929 ble det opprettet damegruppe.

Idun Ski- og Ballklubb ble stiftet 27. mai 1927 av Georg Tangen, Erik Berg og Hans Sutterud og med Erling Kristoffersen som første formann.Centrum Sportsklubb, s. 3. Klubbens nedslagsfelt var rundt Iduns gate, like nord for Hammersborg. I mai 1932 søkte Idun om opptak i AIF. Klubben ble tatt opp, men samtidig oppfordret til å samarbeide med Borgen SK. Samme høst sendte Borgen en henvendelse om sammenslutning mellom de to klubbene, og det ble nedsatt en samarbeidskomité med representanter fra hver klubb, samt Rolf Hofmo fra Oslo arbeideridrettskrets. 1. januar 1933 slo Borgen og Idun seg sammen og tok navnet Centrum Sportsklubb.Centrum Sportsklubb, s. 3-4.

I 1947 slo Centrum seg sammen med Sportsklubben Hugin, under sistnevntes navn. Hugin slo seg i 1969 sammen med Grüner Idrettslag.

Referanser

Litteratur

Kategori:Tidligere idrettslag i Norge
Kategori:Idrettslag i Oslo
Kategori:Idrettslag etablert i 1925
Kategori:Fotballag i Oslo
Kategori:Fotballag etablert i 1925
Kategori:Tidligere bandyklubber i Norge
Kategori:Tidligere fotballag i Norge
Kategori:Tidligere skiklubber i Norge
Kategori:Idrettslag opphørt i 1947
Kategori:Fredensborg (Oslo)
Kategori:Sport i bydel Grünerløkka
Kategori:Sport i Norge i 1925
Kategori:Sport i Norge i 1947